NESS HUNGARY NB II 2013-14, 19. FORDULÓ
GYIRMÓT FC GYŐR - KAPOSVÁRI RÁKÓCZI FC II 3-2 (1-1)
2013.03.23. szombat, 18.00-ÓRA, GYŐR, GYIRMÓT, MÉNFŐI ÚTI STADION, 300 NÉZŐ
JÁTÉKVEZETŐK: MÉSZÁROS ISTVÁN, MÁRTON ZSOLT, MOHOS MILÁN
GYIRMÓT FC GYŐR: Deli Z., Regedei Cs., Csizmadia cs., Balog Z., Gévay Zs., Lázár P., Tölgyesi V., Cseri T., Magasföldi J., Illés Gy., Oross M.
KAPOSVÁRI RÁKÓCZI FC II: Posza Zs., F. Lazaros, D.Zmukic, P.S. Pedro, D. Mustapha, K.I. Thian, Kuckó M., Kiss A., Böjte P., Házi B., Bőle L.
GYIRMÓT FC GYŐR: 67.p. Tölgyesi V. - Erős G.; 73.p. Regedei Cs. - Varga L.; 85.p. Magasföldi J. - Nagy G.
KAPOSVÁRI RÁKÓCZI FC II: 69..p Kuckó M. - Földes M.; 85.p. F. Lazaros - Horváth Á.
GYIRMÓT FC GYŐR: 1-1 25.p. Gévay Zs.; 2-1 50.p. Magasföldi J.; 3-2 79.p. Illés Gy.
KAPOSVÁRI RÁKÓCZI FC II: 0-1 18.p. Csizmadia Cs. (öngól); 2-2 61.p. Bőle L.
GYIRMÓT FC GYŐR: 29.p. Balog Z.; 47.p. Gévay Zs.;
KAPOSVÁRI RÁKÓCZI FC II: 33.p. D. Zmukic; 53.p. F. Lazaros; 89.p. Kiss A.
5.p. Illés jobb oldali helyzetét Gévay a hosszú oldalon senkitől sem zavartatva fejelte fölé.
5.p. Tölgyesi ugratta ki ziccerben Illést, aki egyedül törhetett kapura, átemelte a kifutó Poszát, de emelése kapu mellé szállt.
9.p. Böjte passzolt Mustapha elé, aki helyzetbe került a bal oldalon, de a kapujából kifutó Deli menteni tudott.
11.p. Bőle lőtt fölé 18 méterről, középről.
12.p. Bőle ugratta ki a bal oldalon Thiant, aki a bal oldalról, 10 méterről lőtt, de Deli hatalmas bravúrral szögletre mentett.
15.p. Ezúttal is Thian lőtt fölé 20 méterről, középről.
18.p. 0-1 Böjte jobb oldali beadására Deli kimozdult, Csizmadia el akarta fejelni a beadást, és szerencsétlenül saját kapunkba fejelt.
20.p. Magasföldi végzett el szabadrúgást 17 méterről, középről, és nagy erővel eltalálta a felső saroknál a két kapufa találkozását.
23.p. Bőjte lőtt fölé 20 méterről, jobbról.
24.p. Cseri, Magasföldi és Oross szép játéka után egy védő az utolsó pillanatban mentett szögletre.
25.p. 1-1 Illés jobb oldali szögletét a hosszú oldalon érkező Gévay közelről vágta a hálóba.
27.p. Csizmadia felívelését Magasöldi levette, és e25 méterről, kissé jobbról egyből lőtt, centikkel a bal kapufa mellé.
29.p. Balog sárga lapot kapott buktatásért.
30.p. Házi bal oldali, 26 méteres szabadrúgását védte Deli.
33.p. Zmukic is besárgult a vendégeknél.
43.p. Thian ugratta ki Mustaphát középen, de Deli a kapujából kifutva vetődve menteni tudott.
46.p. Szünetben egyik csapat sem cserélt.
46.p. Két ziccerrel nyitottuk a második félidőt. Előbb Cseri ment el a bal oldalon, majd éles szögből lőtt, de Posza bravúrral hárított. Utána Regedei elé került a labda a jobb oldalon, aki 13 méterről, jobbról telibe lőtte a jobb kapufát.
47.p. Gévay is besárgult.
50.p. 2-1 Magasföldi középről, 25 méterről szabadrúgásból bombázott a bal alsó sarokba. Posza még beleért, de a labda a hálóban kötött ki.
53.p. Lazaros besárgult a vendégeknél.
55.p. Egy kontra után Bőle lőtt, egy védőnk beleért, a labda szerencsére ezúttal nem kapura, hanem szögletre pattant.
61.p. 2-2 Bőle ment el a jobb oldalon, mindenkit kicselezett, majd éles szögből a jobb alsó sarokba lőtt.
67.p. Jönnek az első cserék, Tölgyesi helyett Erős a pályán nálunk, a vendégeknél pedig Kuckó helyére Földes érkezik.
73.p. Varga László váltotta Regedeit nálunk.
79.p. 3-2 Erős labdájával Cseri ment el a jobb oldalon, majd levezette a labdát az alapvonalra, ahonnan visszapasszolt Illésnek, aki balról, 6 méterről a hálóba lőtt.
80.p. Házi helyett Böröczky a pályán a vendégeknél.
85.p. Kettős csere, nálunk Magasföldi helyett Nagy Gábor, a vendégeknél Lazaros helyett Horváth a pályán.
89.p. Kiss is besárgult a vendégeknél.
VÉGEREDMÉNY 3-2 (1-1)
BARNA LÁSZLÓ A KAPOSVÁRI RÁKÓCZI FC II VEZETŐEDZŐJE: VIDEÓINTERJÚ ITT!
Jól kezdtük a mérkőzést, jól játszottunk, és már az 5. percben akár 2-0-ra vezethettünk volna. Sajnos kimaradtak a helyzetek, és ezt követően a vendégek percei következtek.
Minket megzavartak a kihagyott helyzetek, és a vendégek feltámadása, és talán ez vezetett ahhoz a szerencsétlen mozdulathoz, amiből az öngól lett.
A félidő végére magunkra találtunk, és ekkor már többször veszélyeztettük a kaposvári kaput, és sikerült is kiegyenlítenünk. Jól játszunk, többet birtokoljuk a labdát, helyzeteink is vannak, de a vendégek sem állnak be csak védekezni, így nagyon kell figyelni ellentámadásaikra.
Az első félidőben látottak alapján a döntetlen reális.
A második félidőben is jól kezdtünk, és ekkor is két ziccereket hagytunk ki. Később, ahogy a fociban lenni szokott, egy ártatlan szituációból egyenlített a vendég csapat, akiknek becsületükre legyen írva, hogy nem álltak be védekezni, s így sikerült is egyenlíteniük.
A hajrát azonban ma jobban bírtuk, és a befejezés előtt egy mintaszerű támadást követően megérdemelten szereztük meg a vezetést, és a győzelmet.